Дзеці не часта могуць расказаць таму, хто здольны ім дапамагчы, пра свае праблемы, сумненні, эмоцыі. Як правіла, чым больш складаныя праблемы, тым цяжэй пра іх гаварыць. Разумны, добры і кампетэнтны дарослы іншы раз можа зразумець дзіця без слоў. Як гэтага можна дасягнуць? Адзін са спосабаў, які з’яўляецца інфармацыйным, але ашчаджальным, — малюнкавы тэст ці заданне намаляваць нешта зусім канкрэтнае, напрыклад, аўтапартрэт. Для практычнага вывучэння асаблівасцей самасвядомасці, самаадносін, самаацэнкі асобы ўжываецца тэст “Аўтапартрэт” (тэст адаптаваны Р.Бернсам, ЗША).